-modda. Ro‘yxatga olish markazining faoliyatiga qo‘yiladigan asosiy talablar

|
-modda. Ro‘yxatga olish markazining faoliyatiga qo‘yiladigan asosiy talablar
|
bet | 6/17 | Sana | 21.05.2024 | Hajmi | 3,48 Mb. | | #247145 |
10-modda. Ro‘yxatga olish markazining faoliyatiga qo‘yiladigan asosiy talablar
Ro‘yxatga olish markazi:
elektron raqamli imzoni yaratish va tekshirish uchun axborot xavfsizligi talablariga muvofiq sertifikatlashtirilgan apparat, dasturiy-apparat va dasturiy ta’minotga;
elektron raqamli imzolar kalitlarining sertifikatlarini tayyorlash, hisobga olish va saqlash uchun axborot xavfsizligi talablariga muvofiq sertifikatlashtirilgan apparat, dasturiy-apparat va dasturiy ta’minotga;
tarqatilishi cheklangan axborotning saqlanishini ta’minlaydigan shart-sharoitlarga;
axborot xavfsizligi, texnika xavfsizligi va yong‘in xavfsizligi talablariga javob beradigan zarur xonalarga ega bo‘lishi kerak.
Ro‘yxatga olish markazlarining axborot tizimlari va resurslari axborot tizimlaridagi hamda resurslaridagi ma’lumotlar qonunga xilof ravishda tarqatilishining, o‘g‘irlanishining, yo‘qolishining, yaxlitligi buzilishining, bloklanishining hamda qalbakilashtirilishining oldini olish maqsadida ruxsatsiz foydalanishdan (kirishdan) himoya qilingan bo‘lishi kerak.
Ro‘yxatga olish markazini ustav fondida (ustav kapitalida) chet davlat rezidentining ulushi o‘ttiz va undan ortiq foiz bo‘lgan yuridik shaxslar tomonidan tashkil etishga yo‘l qo‘yilmaydi.
11-modda. Ro‘yxatga olish markazini akkreditatsiya qilish
Ro‘yxatga olish markazini akkreditatsiya qilish jarayoni quyidagilarni o‘z ichiga oladi:
akkreditatsiya qilish to‘g‘risidagi arizani ko‘rib chiqishni hamda akkreditatsiya qilish to‘g‘risida yoki akkreditatsiya qilishni rad etish haqida qaror qabul qilishni;
akkreditatsiya qilinganlik to‘g‘risida guvohnoma berishni;
elektron raqamli imzo kalitining sertifikatini berishni.
Akkreditatsiya qilinganlik to‘g‘risidagi guvohnoma va elektron raqamli imzo kalitining sertifikati elektron hujjat tarzida yaratiladi.
12-modda. Ro‘yxatga olish markazini akkreditatsiya qilish to‘g‘risidagi ariza
Ro‘yxatga olish markazini akkreditatsiya qilish to‘g‘risidagi ariza O‘zbekiston Respublikasining Yagona interaktiv davlat xizmatlari portali orqali vakolatli davlat organiga beriladi.
Ro‘yxatga olish markazini akkreditatsiya qilish to‘g‘risidagi arizada quyidagilar ko‘rsatiladi:
muassis to‘g‘risidagi ma’lumotlar;
ro‘yxatga olish markazining nomi, joylashgan eri (pochta manzili), maqsadi va vazifalari.
Ro‘yxatga olish markazini akkreditatsiya qilish to‘g‘risidagi arizaga quyidagilar ilova qilinadi:
ro‘yxatga olish markazi muassisining ustavi (nizomi);
arizachi-tashkilotning rahbari to‘g‘risidagi ma’lumotlar;
vakolatli davlat organi bilan hamkorlik qilish uchun tanlangan shaxsga nisbatan ishonch xati;
elektron raqamli imzoning ochiq kaliti (mavjud bo‘lganda) va uning qo‘llanilishi to‘g‘risidagi ma’lumotlar.
Vakolatli davlat organi ro‘yxatga olish markazini akkreditatsiya qilish uchun boshqa vakolatli organlarda mavjud bo‘lgan zarur hujjatlarni va ma’lumotlarni axborot hamkorligi tizimi vositasida mustaqil ravishda oladi.
Ro‘yxatga olish markazini akkreditatsiya qilish to‘g‘risidagi arizani berish chog‘ida taqdim etilgan ma’lumotlar o‘zgargan taqdirda, arizachi bu haqda vakolatli davlat organini O‘zbekiston Respublikasining Yagona interaktiv davlat xizmatlari portali orqali uch ish kuni ichida xabardor qilishi kerak.
|
| |